Държавен вестник, бр. 8, 2014 г., стр. 175

БРОЙ  8	
Д Ъ Р Ж А В Е Н  В Е С Т Н И К 	
СТР.  175  
9. взаимоотношения на съдебния служител 
с магистрати – до 3 точки;
10. способност за работа в екип – до 4 точки;
11. конфиденциалност при изпълнение на 
задълженията – до 3 точки; 
12. поведение при работа с граждани – до 
4 точки;
13. равнопоставено отношение към граж­
дани и адвокати – до 3 точки;
14. етично поведение на работното мяс­
то – до 3 точки;
15. спазване на работното време – до 3 
точки;
16. спазване на деловия стил на обличане 
в институцията – до 2 точки;
17. организационни умения – до 3 точки;
18. управленски компетенции и умения в 
областта на управлението – до 3 точки;
19. оценка на прекия ръководител – до 
3 точки.
(2) Преди атестирането се определят пока­
зателите, по които ще се атестират съдебните 
служители според заеманата от тях длъжност.
(3) При атестирането се вземат предвид и 
постъпилите сигнали, жалби и предложения. 
Чл. 161. Показателите за оценката се впис­
ват във формуляр и се определя обща оценка, 
която може да бъде – 1, 2, 3, 4 и 5, като об­
щият сбор от точки е съобразно включените 
показатели:
1. оценка 1 – „отличен“, атестираният из­
ключително ефективно изпълнява работата си, 
значително над изискванията за длъжността 
при получени от 62 до 59 точки – или разлика 
от 3 точки между горната и долната граница, 
ако са изключени показатели;
2. оценка 2 – „много добър“, атестираният 
редовно изпълнява задълженията си над изис­
кванията при получени от 59 до 53 точки – или 
разлика от 6 точки между горната и долната 
граница, ако са изключени показатели;
3. оценка 3 – „добър“, атестираният като 
цяло изпълнява работата си на ниво на изис­
кванията за длъжността, но не ги надминава 
при получени от 53 до 47 точки – или разлика 
от 6 точки между горната и долната граница, 
ако са изключени показатели;
4. оценка 4 – „задоволителен“, атестираният 
изпълнява задълженията си под нивото на 
изискванията за длъжността при получени 
от 47 до 41 точки – или разлика от 6 точки 
между горната и долната граница, ако са 
изключени показатели;
5. оценка 5 – „слаб“, системно атестираният 
изпълнява задълженията си под нивото на 
изискванията за длъжността при получени 
от 41 до 35 точки – или разлика от 6 точки 
между горната и долната граница, ако са 
изключени показатели. 
Чл. 162. (1) Комисията вписва общата оцен­
ка във формуляра за атестиране и запознава 
атестирания със съдържанието му.
(2) Формулярът се подписва от комисията 
и атестирания.
Чл. 163. Съдебен служител, който не е 
съгласен с общата оценка, може да подаде 
пред административния ръководител на съда 
мотивирано възражение в 7-дневен срок от 
датата на запознаването и подписването на 
формуляра. 
Чл. 164. Административният ръководител 
на съда се произнася с решение в 7-дневен 
срок от подаване на възражението, като ре­
шението му е окончателно. 
Чл. 165. (1) Съдебните служители се пови­
шават в ранг при три последователни оценки 
не по-ниски от „оценка 2“.
(2) Когато съдебният служител придобие 
правото за повишаване в ранг, атестационният 
формуляр се представя на административния 
ръководител на съда ведно с предложение от 
съдебния администратор.
(3) Предсрочно повишаване в ранг може 
да се извършва при оценка „отличен“, като 
следващото повишение се извършва по реда 
на ал. 1.
(4) Съдебен служител, получил при едно 
от последните три атестирания оценка 4 „за­
доволителен“ или 5 „слаб“, няма право на 
увеличение на определената основна работна 
заплата за длъжността при промяна на Кла­
сификатора на длъжностите.
(5) Повишаването в ранг се извършва със 
заповед на административния ръководител. 
ДОПЪЛНИТЕЛНА РАЗПОРЕДБА
§ 1. Длъжностите в администрацията на 
районните, окръжните, административните, 
военните, специализираните и апелативните 
съдилища се определят съгласно Класифи­
катора на длъжностите в администрацията. 
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Този правилник се приема от ВСС на 
основание чл. 342, ал. 1 от Закона за съдеб­
ната власт.
§ 3. За неуредените в този правилник 
въпроси относно трудовоправния статут на 
съдебните служители се прилагат разпо­
редбите на Кодекса на труда и на Закона за 
съдебната власт.
§ 4. В двумесечен срок от влизане в сила 
на този правилник административните ръко­
водители следва да приведат в съответствие 
с него длъжностните характеристики на слу­
жителите, в чиито задължения е настъпила 
промяна или чиито изисквания за заемане 
на длъжността са променени.
§ 5. Този правилник отменя Правилника 
за съдебната администрация в районните, 
окръжните, административните, военните и 
апелативните съдилища (ДВ, бр. 66 от 2009 г.).
Представляващ ВСС:
Соня Найденова